Folketing
2010-11-16

Tak. Da vores ordfører på området er forhindret i at være til stede, skal jeg læse følgende op: Dansk Folkeparti kan ikke støtte forslaget. Vi er enige i, at det er en god idé at se på G-dagene. Det er en af de største administrative belastninger for arbejdsgiverne, og samtidig fungerer ordningen ikke efter hensigten over for lønmodtagerne. Men at erstatte G-dagene med en kollektiv betalingsordning over for arbejdsgiverne for ad den vej at hæve dagpengesatsen, kan vi ikke støtte. Skal vi se på G-dagene, er det for en fuldstændig afskaffelse, og det kræver forhandlinger frem for et beslutningsforslag. Som sagt kan Dansk Folkeparti ikke støtte forslaget.